21. Udvidelse af Botilbuddet Harebakken (Åben)
Tidl. politisk behandling BY, 28.06.22, pkt. 18
Forventet sagsgang
ØK, BY (skal åbnes op efter møderne)
Lovgrundlag
SAGENS INDHOLD
Byrådet skal i denne sag tage stilling til en tillægsbevilling på 2 mio. kr. til eksisterende 
anlægsbevilling til byggeriet af otte nye boliger ved Botilbuddet Gunnar Lind. Samtidig 
skal Byrådet tage stilling til finansieringen heraf. I juni 2022 godkendte Byrådet en 
samlet ramme for byggeriet på 10,5 mio. kr. Efter afholdt licitation på byggeriet, har det vist sig, at de 
indkomne tilbud ligger væsentligt over den vedtagne bevilling. 
Byggeriet af de nye boliger i Hammel har været udbudt i licitation 28. november 2022. Fire firmaer var 
indbudt til at give bud på opgaven; tre lokale og et udenfor lokalområdet. Der er modtaget tilbud fra alle 
adspurgte firmaer (Enkon A/S, Torp & Andersen, Hvorslev Byggefirma, PN Tømrerfirma/Randers). 
Ved gennemgangen af det første licitationsresultatet blev forvaltningen opmærksomme på en fejl i 
tilbudslisten, som gjorde, at de afgivne tilbud ikke var sammenlignelige. Forvaltningen valgte derfor i samråd 
med ekstern rådgiver Norconsult at annullere licitationen og genudbyde opgaven til de samme 
tilbudsgivere. I genudbuddet er der rettet op på ovennævnte uklarhed. Også ved genudbuddet af opgaven 
er der 8. december 2022 modtaget tilbud fra alle de adspurgte firmaer. 
Såfremt projektets nye anlægsramme på 12,5 mio. kr. vedtages som foreslået, følger byggeriet den 
godkendte tidsplan, og de nye boliger forventes indflytningsklar medio 2024. Tidsplanen er, grundet den 
aktuelle markedssituation med usikker levering på eksempelvis betonelementer, forbundet med nogen 
usikkerhed. 
VURDERING
Licitationsresultatet kan henføres til de aktuelle ekstraordinære prisstigninger på bygge- og 
anlægsarbejder. De nye boliger opføres som midlertidige botilbud efter Servicelovens § 107. For at 
fremtidssikre en mulig ændret anvendelse af boligerne etableres boligerne med ABA-anlæg (Automatisk 
[adresse]). Dette var ikke indregnet i det oprindelige budget og fordyrer projektet med ca. 
0,5 mio. kr.
Det vurderes ikke muligt at reducere og/eller ændre i projektet, så den eksisterende anlægsbevilling kan 
overholdes. Som følge heraf kræver projektets formål og funktion en tillægsbevilling for at blive gennemført.
ØKONOMI
Den oprindelige anlægsbevilling til byggeriet, der blev givet i juni 2022, er på 10,5 mio. kr. 
Anlægsbevillingen skal dække samtlige udgifter til byggeriet inklusiv grundkøb, projektering, 
tilslutningsbidrag mv. Efter afholdt licitation på projektet, har det som nævnt vist sig, at der er behov for en 
tillægsbevilling til anlægsbevillingen med tilhørende rådighedsbeløb i 2022 på 2 mio. kr. Da der ikke kan 
anvises finansiering, søges beløbet finansieret af kassen. 
[adresse]: EMN-2021-00700
Dok-ID: 3462468
Sagsbehandler: abs
Byråd
20. december 2022  15:00
Projektets samlede anlægsøkonomi bliver herefter 12,5 mio. kr. og fordeler sig på følgende aktiviteter:
Aktivitet
Budget kr.
Håndværkerudgifter inkl. uforudsete udgifter mv.
9.900.000
Tilslutningsbidrag
600.000
Grundkøb
550.000
Projekteringsudgifter inkl. certificerede statikere og 
brandrådgivning mv. 
950.000
Internt rådgivningsbidrag
250.000
Nicolaj Østergaard
300.000
Anlægsudgifter i alt
12.500.000
I budgettet er der indarbejdet en samlet nettodriftsbesparelse for Handicap og Psykiatris bestillerbudget på 
1,4 mio. kr. årligt fra medio 2024. 
INDSTILLING
Direktøren for Teknik og Miljø og direktøren for Social og Sundhed indstiller til Byrådet:
1.
At Byrådet godkender en tillægsbevilling i 2022 på 2 mio. kr. med tilhørende rådighedsbeløb til 
udvidelse af Botilbuddet Gunnar Lind. Tillægsbevillingen finansieres af kassebeholdningen.  
BESLUTNING
Økonomiudvalget, 13. december 2022:
Fraværende: Ingen
Indstilles godkendt.
Byrådet, 20. december:
Fraværende: Lucas Toft og Jimmy Østergaard
Godkendt.
Bilag
